
     REPUBLIKA HRVATSKA
     TRGOVAČKI SUD U OSIJEKU



R E P U B L I K A   H R V A T S K A
R J E Š E N J E


	Trgovački sud u Osijeku, po sucu Jadranki Herman, kao stečajnom sucu, povodom prijedloga FINANCIJSKE AGENCIJE  Regionalni centar Osijek, Lorenza Jagera 3, za otvaranje stečajnog  postupka nad dužnikom ECHO d.o.o. za istraživanje, razvoj i proizvodnju u informacijsko komunikacijskim tehnologijama Strizivojna, Braće Radića 241, MBS 030092112, OIB 19341591995, dana 25. rujna 2018.


r i j e š i o   j e


Odbacuje se prijedlog FINE Regionalni centar Osijek od 16. veljače 2017., za otvaranje  stečajnog postupka nad dužnikom ECHO d.o.o. za istraživanje, razvoj i proizvodnju u informacijsko komunikacijskim tehnologijama Strizivojna, Braće Radića 241, MBS 030092112, OIB 19341591995.


Obrazloženje


Podnositelj prijedloga FINA Regionalni centar Osijek, podnio je ovom sudu dana 16. veljače 2017.  godine prijedlog za otvaranje  stečajnog postupka nad dužnikom ECHO d.o.o. za istraživanje, razvoj i proizvodnju u informacijsko komunikacijskim tehnologijama Strizivojna, Braće Radića 241, MBS 030092112, OIB 19341591995.

Uvidom u stečajni upisnik Trgovačkog suda u Osijeku utvrđeno je da se kod ovog suda pod poslovnim brojem St-334/17 vodi postupak za otvaranje stečaja nad dužnikom ECHO d.o.o. za istraživanje, razvoj i proizvodnju u informacijsko komunikacijskim tehnologijama Strizivojna, Braće Radića 241, MBS 030092112, OIB 19341591995, po prijedlogu FINE Regionalni centar Osijek, koji prijedlog je podnesen 10. veljače 2017. godine.  

Uvidom u predmet koji se kod ovog suda vodi pod poslovnim brojem St-334/17  utvrđeno je da je rješenjem ovog suda poslovni broj St-334/17-22 od 12. rujna 2018. godine  godine otvoren  stečajni postupak nad dužnikom ECHO d.o.o. za istraživanje, razvoj i proizvodnju u informacijsko komunikacijskim tehnologijama Strizivojna, Braće Radića 241. Istim rješenjem imenovan je stečajni upravitelj u osobi Filipa Babić dipl. oec. iz Osijeka. 

Slijedom navedenog valjalo je riješiti kao u izreci ovog rješenja, ovo stoga, što je stečajni postupak postupak generalne ovrhe koji se vodi nad ukupnom imovinom stečajnog dužnika, a stečajnom zapljenom obuhvaćena je cjelokupna dužnikova imovina, zbog čega nad jednim stečajnim dužnikom (nad imovinom) nije moguće voditi više istovremenih insolvencijskih postupaka. 


U Osijeku 25. rujan 2018.   


Zapisničar
Maja Kocijan
                                                                                                       STEČAJNI SUDAC
          									Jadranka Herman



UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovoga suda.


DNA:
1. Predlagatelj – FINA RC Osijek
2. Dužnik – po stečajnom upravitelju  Filipu Babić dipl. oec. iz Osijeka 
3. e-oglasna ploča suda
4. RNDN – odbacivanjem
5. kal. 16/10

